Η κατασκευή ιστοσελίδων νέας γενιάς διακρίνονται από πολλά και διάφορα χαρακτηριστικά που κάνουν όσους περνούν έστω και λίγο χρόνο σε αυτές να εντυπωσιάζονται. Ορισμένα βασικά τέτοια στοιχεία είναι τα εξής:
Responsive Web Design: Οι άνθρωποι πλέον δε ζουν χωρίς ίντερνετ. Μάλιστα, έχουν στην κατοχή τους πολλές συσκευές που τους παρέχουν πρόσβαση σε αυτό κάθε μέρα όλη μέρα. Κινητά, τάμπλετ, laptops, desktops μέχρι και τηλεοράσεις συνδέονται στο διαδίκτυο και επιτρέπουν στους χρήστες τους να ανακαλύψουν και να γνωρίσουν την επιχείρησή σας. Για να τους κάνετε καλή εντύπωση, θα πρέπει η ιστοσελίδα σας να εμφανίζεται συμμετρικά και άψογα σε κάθε συσκευή. Ένα responsive site εξασφαλίζει τη γρήγορη προσαρμογή του design της ιστοσελίδας σας στις διαστάσεις κάθε πιθανής οθόνης, δίνοντας την αίσθηση ότι είχε φτιαχτεί ειδικά για αυτήν.
Ασφάλεια: Κάθε ιστοσελίδα θα πρέπει να διαθέτει και να εφαρμόζει προληπτικά μέτρα προστασίας για την ασφάλεια της ομαλής λειτουργίας της αλλά και για την προφύλαξη των προσωπικών δεδομένων των επισκεπτών της από πιθανές online απειλές. Τακτικές ενημερώσεις, αποθήκευση backup αρχείων, σκανάρισμα για ύπαρξη κακόβουλων λογισμικών, κωδικοί με πολλούς χαρακτήρες είναι μερικά παραδείγματα ενεργειών που, αν και ίσως ακούγονται απλά, συμβάλλουν σημαντικά στην ασφάλεια των ιστοσελίδων.
Εκλεπτυσμένο Design: Είναι αλήθεια ότι το design μιας ιστοσελίδας μπορεί να αποδειχθεί περίπλοκη υπόθεση, καθώς το τι θεωρεί ο καθένας όμορφο είναι υποκειμενικό. Παρόλα αυτά, μια ιστοσελίδα νέας γενιάς θα πρέπει να έχει έναν μινιμαλιστικό και κομψό σχεδιασμό. Ιδιοκτήτες και designers συζητούν και καταλήγουν σε μία σχεδιαστική λογική και την εφαρμόζουν σε όλες τις σελίδες του site. Η ομοιομορφία φέρνει μια αρμονία που συμβάλλει στη μοντέρνα και επαγγελματική εμφάνιση της ιστοσελίδας. Μέσα από αυτές τις στυλιστικές επιλογές δίνεται η αίσθηση ότι τόσο η online όσο και η πραγματική εικόνα της επιχείρησης είναι σοβαρή, σταθερή και αξιόπιστη.
Ταχύτητα: Δεν είναι μυστικό ότι το attention span, δηλαδή ο χρόνος που είναι διατεθειμένος κάποιος να αφιερώσει σε ένα συγκεκριμένο πράγμα, έχει μειωθεί αισθητά. Αυτό σημαίνει ότι αν το site σας δε φορτώνει μέσα σε κλάσματα δευτερολέπτου, πολλοί είναι αυτοί που δε θα απολαύσουν ούτε το εντυπωσιακό design του ούτε τις άριστες υπηρεσίες σας. Επομένως, είναι υψίστης σημασίας οι σύγχρονες ιστοσελίδες να κατασκευάζονται σε γρήγορους και αξιόπιστους servers και να διαθέτουν ειδικά εργαλεία για τη βελτίωση της ταχύτητας της ανταπόκρισής τους (speed optimization).